open-index/open-wikipedia-markdown huggingface dataset:
Cambridge Bay

**Cambridge Bay** (inuinnaqtuniksi *Iqaluktuuttiaq*, ) on pikkukylä Kanadassa, Nunavutin territoriossa. Kylä sijaitsee Victoriansaaren etelärannalla, Kitikmeotin alueella. Kylän väkiluku oli vuoden 2006 väestönlaskennassa 1&nbsp;477. Kylä on nimetty brittiläisen Cambridgen herttua Adolfin mukaan. Kylä sijaitsee tiettömällä alueella, ja ainoat liikenneyhteydet ovat vuosittaisen meriproomuyhteyden lisäksi lentokoneet. Kylän läheisyydessä sijaitsee Cambridge Bayn lentoasema.

## Historia
1920-luvun alkupuolella Kanadan ratsupoliisilla ja Hudson's Bay Companyllä oli tukikohdat nykyisen kylän alueella. Toisen maailmansodan jälkeen alueelle rakennettiin Loran-torni. Vuonna 1955 Kanadan arktisille saarille rakennettiin tutkaverkosto havaitsemaan mahdollisia ilmahyökkäyksiä Pohjois-Amerikkaa vastaan, suurin osa tutka-asemista purettiin myöhemmin, mutta Cambridge Bayn asema on edelleen toiminnassa. Kanadan puolustusvoimien tukikohdan johdosta alueelle virtasi ympäröivältä alueelta paikallisia, vuonna 1984 Cambridge Bay virallistettiin pikkukyläksi.

Cambridge Bayn edustalla on osittain uponnut Roald Amundsenin luoteisväylän kartoittamiseen käyttämän Maud-laivan hylky.

## Lähteet
SV Blau-Weiss Berlin

**SV Blau-Weiss Berlin** on jalkapalloseura Mariendorfin kaupunginosasta Berliinistä. Seura on perustettu varsinaisesti 27. heinäkuuta 1927 Berliner FC Vorwärts 1890 sekä Berliner Thor- und Fussball Club Union 1892 fuusioituessa. Seuralla on yksi Saksan mestaruus vuodelta 1905. Nykyään seura pelaa Oberliga, joka on Saksan viidenneksi korkein sarja.

## Lähteet

## Aiheesta muualla
*Viralliset kotisivut
Freiburger FC

**Freiburger Fußball-Club e.V.** eli **Freiburger FC** on jalkapalloseura Freiburgin kaupungista Lounais-Saksasta. Seuralla on yksi Saksan mestaruus vuodelta 1907. 

## Aiheesta muualla
*Viralliset kotisivut 

## Lähteet
Catarina Ryöppy

**Anna Catarina Helena Ryöppy** (s. Furuhjelm) (s. 23. elokuuta 1939 Helsinki) on suomalainen kuvataiteilija. Ryöppy on kuvanveistäjä, valokuvataiteilija ja tilataiteilija. Hänen debyyttinsä taiteilijana oli Salon des Jeunesissä Lausannessa Sveitsissä vuonna 1960. Helsingissä hän osallistui Nuorten näyttelyyn samoin 1960. 

Ryöppy opiskeli Sveitsissä Lausannessa École des Beaux-Artsissa 1957–1961. Hän jätti viimeisen opintovuoden kesken ja otti osaa Ranskassa kiellettyjen Algerian sotaa käsitelleiden kirjojen salakuljettamiseen Lausannesta Pariisiin. Algerialaispakolaisten ja ranskalaisten aseistakieltäytyjien mukana hän päätyi Marokkoon, missä hän valokuvasi mielenosoituksia ja puhetilaisuuksia sekä toimi tulkkina.

Ryöppy on opettanut Taideteollisessa korkeakoulussa piirustusta ja maalausta 1981–1983 ja opettanut Helsingin Taiteilijaseuran kursseilla vuodesta 1979.

Ryöpyn teemat ovat kansainvälisiä, minkä taustalla on paitsi opiskelu Sveitsissä, myös Venäjän Amerikassa eli nykyisessä Alaskassa 1860–1864 kuvernöörinä toiminut isoisoisä Hampus Furuhjelm. Ryöpyn ensimmäisen Alaskan-matkan (2001) jälkeen Alaska on ollut mukana hänen valokuvissaan, videoissaan ja tilateoksissaan. Hän pohtii usein lapsen näkökulmasta taiteen kautta taloudellisia ja poliittisia lainalaisuuksia.

Ryöpylle annettiin Kuvataiteen valtionpalkinto vuonna 2010. Vuonna 2011 hän sai Pro Finlandia -mitalin. Valtion taiteilijaeläkkeen hän sai vuonna 2005.

## Julkaisut
* Iho – la Peau, Musta taide, Helsinki 1995, , 
* Disparitons – Katoamisia – Försvinnanden – Disappearances, esseet: Raisa Laurila-Hakulinen, Marja-Terttu Kivirinta, Hyvinkään taidemuseo ja Musta taide, 2005, , 
* Yéil : troubled days, restless nights, Musta taide, 2005. ISSN 1795-0279; 3; 
* Time – Borders / Aika – Rajoja/ Tid – Gränser, essee: Leena Kuumola, teksti: Marja-Terttu Kivirinta, Musta Taide, 2009, 

## Lähteet

## Aiheesta muualla
*Ryöpyn sivusto
Etelä-Hervannan koulu

**Etelä-Hervannan koulu** on Tampereella Hervannan kaupunginosassa sijaitseva peruskoulu. Etelä-Hervannan koulu on 1–9 luokat käsittävä yhtenäiskoulu. 1. elokuuta 2006 kouluun yhdistettiin Kisapuiston koulu, jossa toimii 1.–3. luokkien c-luokat. Vuonna 2017 Etelä-Hervannan koulun oppillaat sekä opettajat siirettiin Konetalon rakennukseen, joka myöhemmin tuli Ahvenisjärven koulun tilapäinen oppilaitos. 

Koululla on intialainen kummikoulu Gujaratissa.

## Aiheesta muualla
*Etelä-Hervannan koulun kotisivut
Taivaanvalot

**Taivaanvalot** on Pehr Henrik Nordgrenin säveltämä, Päivänpäästö-myyttiä tulkitseva musiikkiteos. Helmikuussa 1985 Kaustisen kamarimusiikkijuhlilla kantaesitetty teos ilmestyi levytyksenä vuonna 2009. Poikkeukselliseen esityskokoonpanoon kuuluu kamariorkesteri, lapsi- ja sekakuoro, kaksi laulusolistia sekä useita kansansoittimia.

## Kappaleet
#
#
#
#
#
#

## Kokoonpano
* Keski-Pohjanmaan kamariorkesteri
* Keski-Pohjanmaan kamarikuoro, Kaustisen lapsikuoro
* Kansansoitinorkesteri
* Ritva Talvitie – jouhikko
* Juha Kangas – kapellimestari
* Merja Wirkkala – sopraano
* Anssi Hirvonen – tenori

## Lähteet

## Aiheesta muualla
* Taivaanvalot itunes.com -sivustolla
Guillermo Martínez

**Guillermo Martínez** (s. 28. kesäkuuta 1981) on kuubalainen keihäänheittäjä.

Martínez sijoittui kymmenenneksi Helsingin MM-kilpailuissa 2005. Hän voitti Keski-Amerikan ja Karibianmeren maiden kisoissa Cartagenassa 2006 kultaa tuloksella 84,91. Hän voitti myös Pan-Amerikan kisojen keihäskilpailun Rio de Janeirossa 2007 tuloksella 77,66. Osakan MM-kilpailuissa 2007 hän oli yhdeksäs heitettyään 82,03. Keski-Amerikan ja Karibianmeren maiden yleisurheilumestaruuskilpailuissa Havannassa 2009 hän voitti kultaa tuloksella 82,16. Berliinin MM-kilpailuissa 2009 hän oli toinen tuloksella 86,41. Hän voitti Ibero-Amerikan mestaruuden 2010 tuloksella 81,71 sekä Keski-Amerikan ja Karibian mestaruuden Mayagüezissä 2011 tuloksella 81,55. Daegun MM-kilpailuissa 2011 hän oli kolmas tuloksella 84,30 m. Saman vuoden Pan-Amerikan kisoissa Guadalajarassa hän voitti kultaa ennätyksellään 87,20. Lontoon olympialaisissa 2012 hän karsiutui loppukilpailusta.

## Kausien parhaat heitot

* 2002 75,90 Havanna 2.7.
* 2003 75,35 Havanna 27.6.
* 2004 81,45 Havanna 9.4.
* 2005 84,06 Bilbao 18.6.
* 2006 87,17 Saint-Denis 8.7.
* 2007 85,93 Fortaleza 16.5.
* 2009 86,41 Berliini 23.8.
* 2010 86,38 Havanna 26.2.
***2011 87,20 Guadalajara 28.10.**
* 2012 82,72 Havanna 23.3.
* 2013 85,59 Havanna 17.3.
* 2014 79,27 Xalapa 28.11.
* 2015 78,15 San José 9.8.
* 2016 81,49 Havanna 27.2.

## Lähteet
Kristina Rotkirch

**Ellen Kristina Rotkirch** (o.s. **Witting**; s. 7. helmikuuta 1939 Helsinki) on suomalainen toimittaja, joka on palkittu tiedonjulkistamispalkinnolla.

Rotkirch sai yhdessä Kettil Bruunin ja Ove Knektin kanssa tiedonjulkistamispalkinnon 1972 *[[Hufvudstadsbladet]]ia* käsittelevästä kirjasta. Perusteluna lausuttiin muun muassa, että teos on ”merkittävä panos keskusteluun tiedotusvälineiden asemasta yhteiskunnassa. Kirjoittajat analysoivat osuvasti sitä valtarakennetta ja niitä arvostuksia, jotka ohjaavat useimpien suomenruotsalaisten näkemysten kannalta ratkaisevan tärkeää mielipiteenmuodostusta”.

Rotkirch on perehtynyt venäläiseen nykykirjallisuuteen. Teoksessaan *Contemporary Russian Fiction* hän haastattelee 11:tä venäläistä kirjailijaa.

Kristina Rotkirch on ollut naimisissa diplomaatti Holger Rotkirchin kanssa vuodesta 1963. Heillä on neljä lasta, joista yksi on tutkija ja sosiologi Anna Rotkirch.

## Teokset
* *Hufvudstadsbladet: Partilös partitidning.* Kettil Bruun, Ove Knekt ja Kristina Rotkirch. Tammi, 1971.
* *Contemporary Russian Fiction*. Glas 2009
* *Att begrava en ängel: Tolv ryska nutidsnoveller om kärlek.* (Toimite.) Söderströms 2008, 
* *Sata makkaralaatua ja yksi idea : 11 venäläistä kirjailijaa kertoo* ; toimittaneet Anna Ljunggren ja Kristina Rotkirch ; Kristina Rotkirch haastattelee yhtätoistä venäläistä kirjailijaa heidän tuotannostaan, suomennos Kirsti Era. Like, Helsinki 2010
* *S:t Petersburgs pärlor : vägledning för vetgiriga* ; kirj. Kristina Rotkirch ja Elena Hirn.  Schildts & Söderströms, Helsingfors 2013, ilmestynyt myös Anu Takalon suomentamana nimellä *Pietarin helmet : tietoa ja tarinoita*. Schildts & Söderströms, Helsinki 2013
* *[[Dostojevski]]n pimeä puoli* teoksessa *Dostojevski : kiistaton ja kiistelty* ; toim. Martti Anhava, Tomi Huttunen ja Pekka Pesonen. Kustannusosakeyhtiö Siltala, Helsinki 2017

## Käännöksiä
* Ljudmila Ulitskaja : *Sonetjka* ; roman översatt av Kristina Rotkirch. Söderström, Helsingfors 2000

## Lähteet
Aleksandr Laveikin

**Aleksandr Ivanovitš Laveikin** (, s. 21. huhtikuuta 1951 Moskova) on entinen neuvostoliittolainen kosmonautti. 

Laveikin valittiin kosmonautiksi 11. joulukuuta 1978. Hän lensi Sojuz TM-2 -avaruusaluksella viettäen avaruudessa 174 vuorokautta, 3 tuntia sekä 25 minuuttia. Hän siirtyi eläkkeelle 28. maaliskuuta 1994.

Laveikin on naimisissa ja heillä on yksi lapsi.
Power of the Dollar

**Power of the Dollar** on rap -artisti 50 Centin epävirallinen julkaisematon studioalbumi. Albumin piti ilmestyä jo 12. syyskuuta 2000. Myöhemmin albumi julkaistiin lyhyenä EP:nä.

## Taustatietoa
50 Centin ollessa menossa albumin singlejen musiikkivideoiden kuvauksiin. Häntä ammuttiin ja hän joutui sairaalaan. Näin ollen Columbia Records hylkäsi 50 Centin. Albumin kappaleella "Ghetto Qu'ran (Forgive Me)" pohditaan ampumisen syytä.

## Kappaleet
#"Intro" - 1:11
#"The Hit" – 3:41
#"The Good Die Young" (produced by Al West) – 4:02
#"Corner Bodega (Coke Spot)" – 1:36
#"Your Life's on the Line" (Dudley/Jackson) (tuottanut Terence Dudley) – 3:38
#"That Ain't Gangsta" – 3:25
#"As the World Turns" (feat. UGK)  – 4:20
#"Ghetto Qu'ran (Forgive Me) (tuottanut Trackmasters) – 4:34
#"Da Repercussions" – 3:28
#"Money by Any Means" (feat. Noreaga) (tuottanut Trackmasters) – 4:03
#"Material Girl" (feat. Dave Hollister) – 4:35
#"Thug Love" (feat. Destiny's Child) (Jackson/Koerulf/Schwartz/Smith) (tuottanut Rashad Smith, Joshua Michael Schwartz & Brian Koerulf) – 3:16
#"Slow Doe" (tuottanut Trackmasters) – 3:54
#"Gun Runner" (feat. Black Child) – 1:55
#"You Ain't No Gangsta" (Clervoix/Jackson)" (tuottanut Sha Self) – 3:37
#"Power of the Dollar" – 3:26
#"I'm a Hustler" (Elliot/Jackson/Jacobs/Moore/Philips/Spivey/Styles) (tuottanut DJ Scratch) – 3:55
#"How to Rob" (feat. The Madd Rapper) (Angelettie/Barnes/Casey/Jackson/Olivier) (produced by Trackmasters) – 4:25

## EP -julkaisu
1. "Thug Love" (feat. Destiny's Child) (Jackson/Koerulf/Schwartz/Smith) (tuottanut Rashad Smith, Joshua Michael Schwartz & Brian Koerulf) – 3:13
2. "I'm a Hustler" (Elliot/Jackson/Jacobs/Moore/Philips/Spivey/Styles) (tuottanut DJ Scratch) – 3:46
3. "Da Heatwave" (feat. Noreaga) (tuottanut Erick Sermon) – 3:56
4. "Your Life's on the Line" (Dudley/Jackson) (tuottanut Terence Dudley) – 3:44
5. "How to Rob" (feat. The Madd Rapper) (Angelettie/Barnes/Casey/Jackson/Olivier) (produced by Trackmasters) – 4:24

## Singlet
* "How to Rob" (10. elokuuta 1999)
* "Thug Love" (21. syyskuuta 1999)
Max Manus

**Maximo Guillermo Manus** (9. joulukuuta 1914 Bergen – 20. syyskuuta 1996 Bærum) oli norjalainen vastarintaliikkeen taistelija toisen maailmansodan aikana. Manus sai nimekseen Maximo Guillermo Manus, mutta hänet tunnettiin paremmin nimellä **Max Manus**. Espanjankielisissä maissa viettämiensä vuosien aikana hänen isänsä Johan Magnussen oli muuttanut nimensä Juan Manusiksi.

Manus osallistui vapaaehtoisena Sallan rintamalla Suomen talvisotaan. Saksalaisten miehitettyä Norjan hän palasi kotimaahansa ja liittyi vastarintaliikkeeseen. Hän joutui Gestapon yllättämäksi, mutta hyppäsi pimennysverhon läpi ulos ja päätyi sairaalaan. Hän pakeni Ruotsiin ja Englantiin opiskelemaan laskuvarjohyppyä, piileskelyä ja sabotointia. Palattuaan takaisin Norjaan Manus alkoi sabotoida saksalaisten joukkoja. Hänen tärkeimpänä tuhotyönään pidetään suuren miehistönkuljetusalus *[[SS Donau (1929)|Donaun]]* upottamista.

Manus oli saksalaisten etsintäkuulutuslistojen kärjessä, mutta kulki silti rauhassa Oslon kaduilla luottaen siihen, etteivät maanmiehet ilmianna häntä. Hänestä tuli kansallissankari, jonka sanottiin aiheuttaneen saksalaisille enemmän tappioita kuin yhdenkään varsinaisen sotilasoperaation.

Sodan jälkeen Manus huolehti muiden vastarintaliikkeessä kunnostautuneiden kanssa kuningasperheen turvallisuudesta. Myöhemmin Manus perusti konttoritarvikkeiden maahantuontiyrityksen ja palkkasi työntekijöiksi myös saksalaisten puolella toimineita rintamamiehiä, sillä hän halusi katsoa tulevaisuuteen ja unohtaa menneet.

Max Manusista tehtiin Norjassa dokumenttielokuva vuonna 1996. Sen ohjasi Bjørn Benkow. Vuonna 2008 hänestä tehtiin elokuva, joka rikkoi Norjassa kaikki katsojaennätykset. Elokuvan ohjasi Joachim Rønning.

Norwegian Air Shuttle on maalauttanut Manusin kuvan yhden Boeing 737-800 -koneensa pyrstöön.

## Lähteet

## Aiheesta muualla
Electric Eye (kappale)

**Electric Eye** on brittiläisen heavy metal-yhtye Judas Priestin kappale albumilta *[[Screaming for Vengeance]]*. Se on yleisesti soitettu konserteissa ensimmäisenä kappaleena, ja se onkin yhtyeen tunnetuimpia kappaleita. Kappaleen soolon soittaa Glenn Tipton.

Kappale kertoo vakoilusatelliitista. Se onkin saanut paljon vaikutteita George Orwellin kirjasta Vuonna 1984. 

Screaming for Vengeancen kappale "The Hellion" lasketaan levyllä omaksi kappaleekseen, mutta yleisesti se lasketaan kuuluvan introksi "Electric Eyelle".

Kappale on mukana videopeleissä *[[Grand Theft Auto: Vice City Stories]]*, *[[Guitar Hero Encore: Rocks the 80s]]* Hellionin kanssa, *[[Guitar Hero: Smash Hits]]* ja se on ladattavissa peliin *[[Rock Band]]*. Kappale on myös mukana elokuvassa *[[Tenacious D: Maailman paras rokkibändi]]*.

Muun muassa Helloween ja Benediction ovat myös levyttäneet kappaleen.

## Kokoonpano
* Rob Halford – laulu
* Glenn Tipton – kitara
* K.K. Downing – kitara
* Ian Hill – basso
* Dave Holland – rummut
Ursula (pyhimys)

**Ursula** eli **Pyhä Ursula** on katolinen pyhimys.

Kirkollisen perimätiedon mukaan Ursula olisi elänyt Englannissa Rooman valtakunnan hajoamisen aikoihin. Hänestä ei kuitenkaan ole mitään historiallisesti luotettavaa tietoa, ja useiden tutkijoiden mukaan hän voi olla kuvitteellinen henkilö, alkujaan karhujumalatar, Kreikan Artemiin eurooppalainen vastine. Ursula-nimikin tarkoittaa latinaksi pientä naaraskarhua. Kristillinen kirkko otti suositun Ursulan kirkon huomaan, ja hänestä tehtiin Pyhä Ursula. Pyhän Ursulan tunnus on nuoli.

Ursulalta on anottu apua ruttoa vastaan.

## Pyhimystarina
Ursula oli suosittu pyhimys jo keskiajalla, jolloin hänen kunnioituksensa levisi Kölnistä ympäri Eurooppaa. Pyhimystarinan Ursula oli kristityn englantilaisen kuninkaan tytär, jonka pakanakuningas halusi vaimokseen. Hunnit surmasivat hänet ja hänen seuralaisensa Kölnissä, jonne hänet on legendan mukaan haudattu 11&nbsp;000 surmatun neitsyen kanssa. Tämän legendan on kuitenkin epäilty johtuvan väärin­käsityksestä: lyhenne XI M V olisi tarkoittanut "*undecim martyres virgines*" (yksitoista marttyyri­neitsyttä), mutta sen olisi myöhemmin luultu tarkoittavan "*undecim millia virginum*" (yksi­toista tuhatta neitsyttä).

Legendan Ursulan elinaika on ajoitettu hänen muistolleen nimetyssä Kölnin Pyhän Ursulan kirkossa olevan kivipaaden perustella varhaisimmillaan 300-luvulle.

## Pyhimyskultti
Katolisessa kirkossa Ursulan muistopäivä on vanhastaan ollut 21. lokakuuta, mutta vuonna 1969 päivä kuitenkin poistettiin pyhimyskalenterista, koska hänestä ei ollut luotettavaa historiallista tietoa. Suomessa sama päivä on kuitenkin edelleen Ursulan nimipäivä. Keskiajalla Turun tuomiokirkossa oli Pyhälle Ursulalle omistettu alttari ja Turussa toimi Pyhän Ursulan kilta.

## Ursulan mukaan nimettyjä kohteita
 

Neitsytsaarten alkuperäinen nimi oli *Santa Ursula y las Once Mil Vírgenes* eli "Pyhä Ursula ja yksitoistatuhatta neitsyttä". Sittemmin nimi on lyhentynyt Neitsytsaariksi. Kouvolassa on katolinen Pyhän Ursulan kirkko. Pyhän Ursulan mukaan on nimetty myös Angela de Medicin 1535 perustama nunnakunta Ursuliinien sääntökunta.

## Lähteet
*
*

### Viitteet

## Aiheesta muualla
We Are Motörhead

**We Are Motörhead** on Motörhead-yhtyeen 15. studioalbumi. Levyllä on Motörheadin versio brittiläisen punk-yhtye Sex Pistolsin tunnetusta kappaleesta "God Save the Queen".

Levyn avaa nopea speed metal-kappale "See Me Burning". Muita nopeita kappaleita on "Wake the Dead". Kappaleet "Stagefright/Crash and Burn" ja "(Wearing Your) Heart on Your Sleeve" edustavat raskaampaa antia, ja Motörheadille tyypillisempiä ja rokkaavampia kappaleita ovat mm. "God Save the Queen", "Stay Out of Jail", "Out to Lunch" ja nimikappale. "Slow Dance" taas on keskitempoinen heavy metal-kappale, "One More Fucking Time":n ollessa hidas balladi.

## Kappaleet
#
#
#
#
#
#
#
#
#
#

## Kokoonpano
* Lemmy Kilmister – laulu, basso
* Phil Campbell – kitara
* Mikkey Dee – rummut

## Arviot
* Sputnikmusic: 
* Allmusic: 

## Aiheesta muualla
* We Are Motörhead discogs.com -sivustolla
* 

## Lähteet
Kaneliorneero

**Kaneliorneero** (*Cranioleuca pallida*) eli aiemmalta nimeltään **valko-otsaorneero** on Etelä-Amerikassa elävä orneeroihin kuuluva varpuslintu.

## Koko ja ulkonäkö
Kooltaan kaneliorneero on noin 14&nbsp;cm. Selästään ja vatsastaan laji on oliivinruskea. Päälaki siivet ja pitkä pyrstö ovat väriltään ruosteenruskeat. Naama on muuta ruumista vaaleampi.. Ulkonäöltään kaneliorneero muistuttaa oliiviselkäorneeroa (*Cranioleuca obsoleta*), jonka päälaki on tummanruskea ja vain siipein kupeet ovat ruosteenruskeat. 

## Levinneisyys ja elintavat
Kaneliorneeroa tavataan vain Kaakkois-Brasiliassa. Lajin elinympäristöä ovat vuoristometsien latvuskerrokset ja reunamaat. Lajin elinympäristöt sijaitsevat yleensä 700&ndash;2&nbsp;150 metrin korkeudella merenpinnasta.  Kaneliorneeron pesä on pallomainen ja rakennetaan tikuista, juurista ja kuivista lehdistä. Pesä sijaitsee yleensä puussa, mutta laji voi rakentaa pesänsä myös taloihin. 

## Lähteet
Len Wein

**Len Wein** (12. kesäkuuta 1948 New York – 10. syyskuuta 2017) oli yhdysvaltalainen sarjakuvakäsikirjoittaja ja -toimittaja, joka tunnetaan parhaiten siitä, että hän oli mukana luomassa muun muassa DC Comicsin Rämeen olento -hahmoa ja Marvelin Wolverinea. Hän osallistui toimittajana myös Alan Mooren ja Dave Gibbonsin *[[Vartijat]]*-sarjakuvaromaanin tekoon 1980-luvulla.

## Lähteet
The Unforgiven II

**The Unforgiven II** on Metallicalta vuonna 1998 ilmestynyt kappale yhtyeen albumilta *[[ReLoad]]*. Kappaleen ovat kirjoittaneet James Hetfield, Kirk Hammett ja Lars Ulrich.

Metallicalla on myös muita "Unforgiven"-nimisiä kappaleita. Vuonna 1991 ilmestyi alkuperäinen versio nimellä "The Unforgiven" albumilla ''Metallica''. Syyskuussa 2008 julkaistulla *[[Death Magnetic]]* -albumilla on kappale "The Unforgiven III".

## Lähteet

## Aiheesta muualla
* Metallica - The Unforgiven II (Official Music Video) YouTubessa
Musa Manarov

**Musa Manarov** (; s. 22. maaliskuuta 1951 Baku, Azerbaidžanin sosialistinen neuvostotasavalta) on neuvostoliittolainen ja venäläinen kosmonautti. Hän valmistui insinööriksi Moskovan ilmailuinstituutista vuonna 1974. Hän yleni Neuvostoliiton ilmavoimissa everstiksi. Hänet valittiin kosmonautiksi 1. joulukuuta 1978. Hän lensi Sojuz TM-4 -aluksella 21. joulukuuta 1987 – 21. joulukuuta 1988. Hän lensi myös Sojuz TM-11 -aluksella 2. joulukuuta 1990 – 16. toukokuuta 1991. Kaikkiaan hän viettänyt 541 vuorokautta avaruudessa. Hän on naimisissa ja perheessä on kaksi lasta.

## Lähteet
Dick Giordano

**Dick Giordano** (20. heinäkuuta 1932 New York, Yhdysvallat – 27. maaliskuuta 2010 Daytona Beach, Florida, Yhdysvallat) oli yhdysvaltalainen sarjakuvapiirtäjä ja toimittaja, joka tunnetaan työstään DC Comics -yhtiössä. 

## Varhainen elämä
Dick Giordano syntyi Manhattanilla Bellevuen sairaalassa. Hänen perheensä sukujuuret olivat Italiasta. Dickin isä ajoi taksia ja hänen palkkansa riitti juuri ja juuri elämiseen. Hänellä todettiin jo varhain astma ja siitä seuraavat lääke- ja lääkärikulut yhdistettyinä pieniin tuloihin saivat hänen vanhempansa rajoittamaan perheen lapsiluvun yhteen.

## Opiskelu ja sarjakuvataiteilijan ura
Giordano aloitti opiskelun School of Industrial Artissa 14 vuoden ikäisenä vuonna 1946 ja aloitti sarjakuvakirjan uraansa vuonna 1951. Charlton Comicsissa hän aloitti vuonna 1952, se päättyi vuonna 1968 kun hän siirtyi toimituksellisiin tehtäviin DC Comicsissa. Giordano lähti yrityksestä vuonna 1971 ja perusti taiteilija Neal Adamsin kanssa Continuity Associates -nimisen yrityksen.

Hän palasi DC Comicsille vuonna 1980 ja yleni ensin varatoimitujohtajaksi ja myöhemmin toimitusjohtajaksi asti. Toimitusjohtajana Giordano pyrki palkitsemaan kirjailijat ja taiteilijat tasapuolisesti ja oli ensimmäinen sarjakuvataloista joilla oli tällainen henkilöstöpolitiikka. Giordano lähti pois DC Comicsista kesäkuussa 1993. Vähän sen jälkeen hänen vaimollaan Mariella todettiin mahasyöpä, johon hän menehtyi muutamassa kuukaudessa. 

Hän voitti parhaalle sarjakuvan toimittajalle myönnettävän Alley-palkinnon vuonna 1969. Sen lisäksi hän myös piirsi itse sarjakuvia, mutta ansaitsi enemmän arvostusta tussaajana, mistä hänelle myönnettiin Shazam-palkinto vuosina 1970, 1971, 1973 ja 1974. Hänen tunnetuimpia töitään ovat Neal Adamsin piirtämät ja Giordanon tussaamat tarinat, joiden hahmoina toimivat perinteiset DC:n hahmot, kuten Batman tai Vihreä Lyhty.

Dick Giordano kuoli 27. maaliskuuta vuonna 2010 leukemian hoidon komplikaatioihin Daytona Beachissä sijaitsevassa Memorial Medical Centerissä.

## Lähteet

## Aiheesta muualla
*Looking Back With Dick Giordano Haastattelu. 
*Dick Giordano Interview - Comic Book Artist #1 - TwoMorrows Publishing
Antony Bentley

**Antony Bentley** (s. 1981) on suomalainen musiikki- ja media-alan ammattilainen. Elokuva- ja TV-tuotantojen saralla hän on toiminut mm. tuottajana, ohjaajana sekä leikkaajana. Bentley on ohjannut lyhytelokuvia sekä tunnettujen suomalaisten muusikoiden musiikkivideoita. Musiikin saralla hänet tunnetaan parhaiten Husky Rescuen kitaristina. Hän on myös tehnyt äänirooleja piirroselokuvien suomenkielisissä versioissa.

## Dubbaukset

## Lähteet
Yukifumi Murakami

**Yukifumi Murakami** (s. 23. joulukuuta 1979) on japanilainen keihäänheittäjä.

Murakami sijoittui toiseksi alle 20-vuotiaiden Aasian-mestaruuskilpailuissa Bangkokissa 1997. Saman ikäluokan MM-kilpailuissa Annecyssa 1998 hän sai pronssia tuloksella 70,72. Busanin Aasian kisoissa 2002 hän sai hopeaa heitettyään 78,77. Yleisurheilun Aasian-mestaruuskilpailuissa Manilassa 2003 hän oli toinen tuloksella 77,04. Ateenan olympialaisissa 2004 ja Helsingin MM-kilpailuissa 2005 hän karsiutui loppukilpailusta. Dohan Aasian kisoissa 2006 hän sai hopeaa tuloksella 78,15. Osakan MM-kilpailuissa 2007 ja Pekingin olympialaisissa 2008 hän karsiutui loppukilpailusta.

Murakami heitti Berliinin MM-kilpailujen 2009 karsinnassa ennätyksensä 83,10. Finaalissa hän heitti kolmanneksi tuloksella 82,97. Hän voitti Aasian-mestaruuden Kantonissa vuonna 2009 tuloksella 81,50. Samassa kaupungissa järjestetyissä Aasian kisoissa 2010 hän voitti kultaa tuloksella 83,15. Hän voitti Aasian-mestaruuden jälleen Kobessa 2011 silloisella ennätyksellään 83,27. Daegun MM-kilpailuissa 2011 Murakami karsiutui tuloksella 80,19 m. Hän karsiutui loppukilpailusta myös Lontoon olympialaisissa 2012. 

Murakami heitti ennätyksensä 85,96 Hiroshimassa 29. huhtikuuta 2013.

## Kausien parhaat heitot

* 1997 76,54 Imabari 19.10.
* 1998 73,62 
* 1999 71,70  
* 2000 78,57 Itoman 19.3.
* 2001 80,59 Tokio 30.9.
* 2002 78,77 Busan 12.10.
* 2003 78,98 Mito 5.5.
* 2004 81,71 Matsuyama 25.4.
* 2005 79,79 Tokio 5.6.
* 2006 78,54 Kobe 30.6
* 2007 79,85 Osaka 29.6.
* 2008 79,71 Kawasaki 29.6.
* 2009 83,10 Berliini 21.8.
* 2010 83,15 Guangzhou 26.11.
* 2011 83,53 Matsuyama 14.8.
* 2012 83,95 Osaka 9.6.
***2013 85,96 Hiroshima 29.4.**

## Lähteet
Until June

**Until June** (alun perin Juune) on Yhdysvaltojen Kaliforniasta kotoisin oleva alternative rockia esittävä yhtye. Yhtye on ollut aktiivisena vuodesta 2001. Yhtyeen tunnetuimmat kappaleet ovat "What I've Done" ja "Sleepless".

## Jäsenet
**Nykyiset:**
* Josh Ballard: laulu ja piano
* Dan Ballard: kitara ja taustalaulu
* Daniel Dempsey: rummut

**Entiset:**
* Justin Turley: rummut ja taustalaulu
* Chris Foley: basso
* Jamie Pitts: rummut

## Julkaisut
**Studioalbumit**
* Until June  (2007)                              
* Sound Of Defeat (2009)
S/S Rex

**SS Rex** oli italialainen linjalaiva, joka kulki Italiasta Yhdysvaltoihin 1930-luvulla. Vuonna 1933 se piti hallussaan Atlantin ylityksen nopeusennätystä, joka oli ollut aiemmin saksalaisten hallussa.

Rex oli aikanaan maailman neljänneksi suurin linjalaiva ja painoi 51&nbsp;100 tonnia. Se valmistettiin Ansaldon telakalla Genovassa. Laiva oli erityisen ylellinen kylpyläosastoineen ja uima-altaineen, ja sai nimen *Rex*, ’kuningas’. Italian kuningaspari osallistui vesillelaskuun elokuussa 1931.

Toisen maailmansodan aikana Rex ankkuroitiin Triesten satamaan, missä brittiläiset pommikoneet upottivat sen vuonna 1944.

## Lähteet
Tiina Weckström

**Tiina Weckström** (s. 1. elokuuta 1956 Helsinki) on suomalainen näyttelijä, joka on esiintynyt muun muassa televisio- ja elokuvarooleissa sekä teatterilavoilla. Hän on näytellyt muun muassa Tampereen Työväen Teatterissa, Helsingin Kaupunginteatterissa ja Suomen Kansallisteatterissa.

Weckströmille myönnettiin marraskuussa 2013 Ida Aalberg -palkinto. Vuonna 1999 hän voitti parhaan naissivuosan Jussi-palkinnon elokuvasta *[[Tulennielijä (elokuva)|Tulennielijä]]*.

Tiina Weckströmin isä oli näyttelijä Pertti Weckström.

## Filmografia
* *[[Hullu kesä]]* (1981)
* *[[Juhannustanssit (elokuva)|Juhannustanssit]]* – Raija (1983)
* *[[Sisko ja sen veli]]* (1986)
* *[[Kotirappu]]* – moottoripyöräilijän vaimo (1987)
* *[[Eloa kuin paratiisissa]]* – Anja Jokinen (1988)
* *[[Saastamoisen poika]]* – Tuula (1989)
* *Äitiliini* – kauppias (1989–1990)
* *[[Lottovoittajien maa]]* – neiti Hautala (1990)
* *[[Kvartetti (televisiosarja)|Kvartetti]]* – lastentarhanopettaja (1991)
* *[[Mahagonnyn kaupungin nousu ja tuho]]* (1993)
* *[[Niin korkea taivas]]* (1993)
* *[[Elämän suola]]* – Jaana Laine (1996)
* *[[Tumma ja hehkuva veri]]* – Irja Kaasalainen (1997)
* *[[Tulennielijä (elokuva)|Tulennielijä]]* – äiti (1998)
* *[[Lääkärit tulessa]]* – asianajaja (1998)
* *[[Elämä on näytelmä]]* (1999)
* *[[Ota mut kyytiin]]* (2000)
* *[[Pesärikko]]* – Armin äiti (2000))
* *[[Vaarallista kokea]]* – Aila Meriluoto (2003)
* *[[Nollatoleranssi (televisiosarja)|Nollatoleranssi]]* – Carina Ryssberg (2004
* *[[Piilopaikka kahdelle]]* – vankilan johtaja (2005)
* *[[Miehen työ]]* – Merja (2007)
* *[[Kaiken tämän takana]]* – Virve Mäkinen (2008)
* *[[Uutishuone]]* – Suoma (2009)
* *[[Kukkulan kuningas (vuoden 2009 elokuva)|Kukkulan kuningas]]* – Irja (2009)
* *[[Hella W]]* – Hella Wuolijoki (2011)
* *[[Kalervo Palsa ja kuriton käsi|*Kalervo Palsa ja kuriton käsi*]] ([[2014]])
* *Kätilö* – Haataja ([[2015]])
* *Joulukalenteri: Kadonneiden lahjojen tapaus* – Rouva von Donnerschmuck ([[2015]])
* *Syysprinssi* – Sirkka ([[2016]])
* *Paras vuosi ikinä* – Sirkka ([[2021]])
* *Helsinki-syndrooma* – Ritva Malmi (2022)
* *Pohjolan laki'' – Diana Santamaa (2023)

## Lähteet

## Aiheesta muualla
* 
*
Ammeldingen an der Our

**Ammeldingen an der Our** on kunta Verbandsgemeinde Neuerburgissa, Eifelkreis Bitburg-Prümin piirikunnassa, Rheinland-Pfalzin osavaltiossa, Saksassa. Asukkaita Ammeldingen an der Ourissa oli 31. joulukuuta 2008 kymmenen, joista naisia oli kaksi ja miehiä kahdeksan. Näin ollen kunta on Saksan kolmanneksi pienin Wiedenborstelin ja Dierfeldin jälkeen. Kunnan pinta-ala on 2,62 neliökilometriä, josta maatalousmaata on 60,3 prosenttia ja metsää 35,4 %. Asutuksen ja liikenteen käytössä on 4,1 %. Loput 0,1 % ovat muussa käytössä. Ammeldingen an der Ourin *[[Ortsbürgermeister]]* on Arnold Theis.

Kunta sijaitsee Our-joen varrella Luxemburgin rajalla.

Ensimmäinen dokumentoitu maininta Ammeldingen an der Ourista on vuodelta 767.

## Väkiluvun kehitys

Ammeldingen an der Ourin väkiluvun kehitys vuosina 1815–2009:	 	 			 	

## Lähteet

## Aiheesta muualla

*Verbandsgemeinde – Neuerburgin kotisivut
El Khiam

**El Khiam** on muinainen kivikautinen löytöpaikka Levantissa.
Paikka on Länsirannalla Kuolleen meren pohjoiskärjestä länteen. Sieltä tehdyt löydöt liittyvät varhaiseen maanviljelyyn Lähi-idässä. Näin paikka on antanut nimensä Khiamin kulttuurille.

Khiam ajoittuu kalibroiduissa radiohiilivuosissa noin aikaan 10000–9500 kalenterivuotta. Aika oli ehkä myöhäistä Natufin kulttuuria ja varhaista PPNA:ta. Sieltä on löydetty joidenkin tietojen mukaan varhaisimmat maan pinnalle rakennetut pyöreät savitalot ajalta noin 9500 eaa. Sitä ennen talot olivat puoliksi maan alla. Paikalta on löydetty myös eräät Lähi-idän varhaisimmista naista esittävistä kiviveistoksista ehkä ajalta 8500-8000 eaa. kaudelta, joka ehkä vastaa Mureybatin kerrostumaa II ja PPNA-jaksoa.. Tuon PPNA-ajan veistoksissa on monesti sekä miehisiä että naisellisia seksuaalipiirteitä. Näiden arvellaan liittyvän muinaiseen hedelmällisyyden jumalan palvontaan. 

## Lähteet
Emil Lähteenmäki

**Sami Emil Johannes ”Hippi” Lähteenmäki** (s. 7. elokuuta 1979) on suomalainen muusikko ja Stam1na-yhtyeen kosketinsoittaja.

Lähteenmäki soitti sessiomuusikkona yhtyeen albumeilla *[[Uudet kymmenen käskyä]]* (2006) ja *[[Raja (albumi)|Raja]]* (2008) sekä yhtyeen live-esiintymisissä kesästä 2007 alkaen. Jurassic Rock -festivaaliesiintymisen päätteeksi elokuussa 2009 yhtye pyysi häntä vakiojäsenekseen.

Emil soittaa M-Audion Axiom 61 -midikoskettimilla, joihin on liitetty M-Audion ProFire 610 sekä Apple MacBook.

Lähteenmäki asuu Tampereella ja työskentelee siviiliammattinaan videomikserinä Yleisradiolla.

## Lähteet
(You Want To) Make a Memory

**(You Want To) Make A Memory** on Bon Jovin kappale vuodelta 2007. Se julkaistiin ensin singlenä ja sitten albumilla Lost Highway. Kappale on Jon Bon Jovin, Richie Samboran ja Desmond Childin käsialaa. Single menestyi hyvin, ja kappale oli vuoden 2008 helmikuussa 50. Grammy-ehdokkaana sarjassa "Pop performance by a duo or group with vocal".

Kappale sijoittui korkeimmillaan *[[Billboard Hot 100]]* -listalla 27:nneksi ja Britannian singlelistalla 33:nneksi.

## Lähteet
Brenta

**Brenta** voi viitata seuraaviin:

* Brenta, joki Italiassa
* Brenta, kunta Italiassa
* Brenta, vuoristo Italiassa
Brenta (joki)

**Brenta** on 174 kilometrin pituinen joki Pohjois-Italiassa. Se virtaa Trenton maakunnasta ja laskee Adrianmereen Venetsian laguunin eteläpuolella.

## Aiheesta muualla

## Lähteet
Monte San Giorgio

**Monte San Giorgio** on Sveitsin ja Italian raja-alueella, Ticinon kantonissa ja Varesen maakunnassa, sijaitseva 1&nbsp;097 metrin korkeuteen kohoava puuston peittämä vuori. Siellä on runsaimmat tunnetut merieläinten fossiiliesiintymät triaskaudelta, runsaan 200 miljoonan vuoden takaa. 

Vuoresta tuli Sveitsin aluetta käsittävä Unescon maailmanperintökohde vuonna 2003. Kohdetta laajennettiin vuonna 2010 sisältämään osia myös Italian puolelta. Varsinainen perintökohde on laajuudeltaan 11 neliökilometriä, ja se sijaitsee sveitsiläisten Mendrision, Brusino Arsizion ja Riva San Vitalen sekä italialaisen Porto Seresion kuntien alueella. Suojavyöhyke on huomattavasti laajempi, 32 neliökilometriä, ja rajoittuu pohjoisessa Luganojärveen.

## Lähteet

## Aiheesta muualla

*
Barcelonan metron linja 5

**Barcelonan metron linja 5** on vuonna 1959 avattu Transports Metropolitans de Barcelonan liikennöimä metrolinja Barcelonan kaupungissa Espanjan Kataloniassa. Linja on 16,7 kilometriä pitkä ja sen varrella on 23 asemaa. Nykyiset pääteasemat ovat Cornellà Centre ja Horta, mutta linjaa on suunniteltu laajennettavaksi. Linjaa merkitään metrokartoissa sinisellä värillä.

## Asemat

Asemien yhteydessä näkyvät vaihtomahdollisuudet muihin metrolinjoihin, Trambaix-pikaraitiotiehen ja Renfen juniin. Myös rakennusvaiheessa olevat metrolinjat 9 ja 10 on merkitty.

* Cornellà Centre   
* Gavarra
* Sant Ildefons
* Can Boixeres
* Can Vidalet
* Pubilla Cases
* Collblanc  
* Badal
* Plaça de Sants 
* Sants Estació  
* Entença
* Hospital Clínic
* Diagonal  (Provença:  )
* Verdaguer 
* Sagrada Família 
* Hospital de Sant Pau
* Camp de l’Arpa
* Sagrera    
* Congrés
* Maragall 
* Virrei Amat
* Vilapicina
* Horta
* El Carmel
* El Coll – La Teixonera
* Vall d’Hebronin 

## Aiheesta muualla

*Linja 5 Trens de Catalunya -sivustolla
Luca Cadalora

**Luca Cadalora** (s. 17. toukokuuta 1963 Modena) on italialainen entinen ratamoottoripyöräilijä. Hän on lajin kolminkertainen maailmanmestari vuosilta 1986, 1991 ja 1992. Cadalora ajoi 125cc-luokan mestariksi Riejulla ja kahteen 250cc-luokan mestaruuteen Hondalla. Cadalora kilpaili menestyksekkäästi myös 500cc-luokan MM-sarjassa.

Luca Cadalora aloitti uransa MM-tasolla kaudella 1984 125-kuutioisissa. Heti ensimmäisellä kaudella hän oli kerran palkintopallilla. Cadalora voitti ensimmäisen osakilpailunsa kaudella 1986 ja samalla kaudella hän voitti myös ensimmäisen maailmanmestaruutensa. Seuraavalla kaudella Cadalora siirtyi luokkaa ylemmäs 250-kuutioisiin. Kolmena ensimmäisenä kautena luokassa hän ajoi muutamia kertoja palkintosijoille, mutta kalusto ei ollut kilpailukykyinen sarjan parhaimpien kanssa. Siirryttyään Yamahalle kaudeksi 1990 Cadalora ajoi MM-sarjan kolmanneksi ja kahtena seuraavana kautena hän oli maailmanmestari Hondalla. Kausi 1991 oli Luca Cadaloran paras. Hän ajoi 15 osakilpailussa 12 kertaa palkintopallille voittaen kahdeksan osakilpailua.

Maailmanmestaruuksien jälkeen Cadalora siirtyi 250-kuutioisista 500-kuutioisiin. Hän ajoi kausina 1993–1997 tasaisesti yli 100 pisteen kausia ollen kokonaispisteissä toinen, kahdesti kolmas, viides ja kuudes. Cadalora lopetti täyden MM-sarjan kiertämisen kauden 1997 jälkeen, mutta ”jäähdytteli” uraansa vielä kolme kautta yksityistalleissa ajaen kahdesta seitsemään osakilpailua kaudessa. Cadalora osallistui vuonna 2008 *The Bikers’ Classics* -nimiseen klassikkopyörien kilpailuun.

Cadaloran sanotaan olleen valtavan lahjakas, mutta hän ei ajanut harjoituksissa koskaan niin kovaa kuin olisi voinut. Laiskasta harjoittelusta huolimatta hän pystyi taistelemaan kisoissa voitoista.

## Saavutukset

### 125cc-luokka
*Maailmanmestari 1986
* 4 osakilpailuvoittoa, 4 kakkossijaa, 1 kolmossija

### 250cc-luokka
*Maailmanmestari 1991 ja 1992
*MM-sarjan kolmas 1990
* 22 osakilpailuvoittoa, 9 kakkossijaa, 8 kolmossijaa

### 500cc-luokka
*MM-sarjan toinen 1994
*MM-sarjan kolmas 1995 ja 1996
* 8 osakilpailuvoittoa, 9 kakkossijaa, 7 kolmossijaa

## Lähteet
Uudenkylän koulu

**Uudenkylän koulu** oli ala-asteen koulu Lahden Nastolan Uudessakylässä noin 20 km Lahden keskustasta. Koulua kävi n. 55 oppilasta ja luokat toimivat yhdysluokkina eli 1.–2. luokka, 3.–4. luokka ja 5.–6.luokka. Koulussa oli kolme opettajaa. 
  
Koulu remontoitiin osittain ulkoa vuonna 2009. Pihalla on rengaskeinut, lautakeinut, ylä- ja alakenttä sekä liukumäki. Talvisin alakentälle jäädytetään luistelukenttä. Kunnan hoitamille hiihtoladuille on 500 metrin matka.

Koulurakennuksessa huomattiin vuonna 2018 kosteusvaurio eteisen ja luokkahuoneen nurkassa, jossa katon jiiri oli pääsyt vuotamaan hiljalleen pidemmän aikaa, jonka myötä kaupunki siirti oppilaat Rakokiven peruskouluun.

## Aiheesta muualla
*http://www.nastola.fi/yhteystiedot_asiointi/koulut_yhteystiedot.html 
*http://www.nastolanuusikyla.net/
Xilam Animation

**Xilam Animation** tai lyhyesti **Xilam** on ranskalainen animaatioita tuottava yhtiö. Sen perusti Marc du Pontavice vuonna 1990, jolloin se oli osana ranskalaista elokuvayhtiötä Gaumontia. Yhtiö sai varsinaisen nimensä vuonna 1998. Du Pontavicen lähdettyään pois elokuvayhtiö Gaumontista vuonna 1999 se on toiminut itsenäisenä animaatiostudiona. Xilamin kenties tunnetuimpia animaatioita ovat Oggi ja torakat, sekä Lucky Luke – Uudet seikkailut.

## Xilamin piirrettyjä

### 1990-luku
# Dragon Flyz (1997)
# Sky Dancers (1997)
# Space Goofs (1997)
# Le Magicien (1998)
# Oggi ja torakat (1999–2003, 2008)

### 2000-luku
# Lucky Luke – Uudet seikkailut (2001–2002)
# Cartouche (2001)
# Ratz (2003)
# Toupou (2005)
# Shuriken School (2006)
# Rantanplan (2006)
# Magic (2006–2007)
# Rahan (2007)
# Mr Bébé (2009–)
# Zig & Sharko (2010–)
# Daltonit (2010-2013)
#possu ja kärpänen (2012 – 2013)

## Elokuvat

### 2000-luku
#  (2003)
# Lucky Luke – Lähde länteen! (2007)
# Oggy et les Cafards, le film (2013)

## Videopelit
# Stupid Invaders (2001)

## Lähteet
Passions

**Passions** oli yhdysvaltalainen saippuaooppera, jota esitettiin NBC:llä vuodet 1999–2008. *Passionsin* tapahtumat keskittyivät Harmonyn kylään. Käsikirjoittaja oli James E. Reilly. Sarjaa on esitetty Suomessakin Nelosella.

## Aiheesta muualla
*Virallinen kotisivu NBC:llä 
*Passions imdb:ssa
Lady Margaret Hall

**Lady Margaret Hall** (LMH) on yksi englantilaisen Oxfordin yliopiston collegeista. Se sijaitsee Norham Gardens -tien päässä Oxfordin keskustan koillislaidalla. Collegen alueen itäreunalla virtaa Thamesin sivujoki Cherwell, etelässä alue rajautuu University Parksin puistoalueeseen. Lady Margaret Hallin sisarcollege Cambridgen yliopistossa on Newnham College.

## Historia
Lady Margaret Hall perustettiin vuonna 1878 Oxfordin ensimmäisenä naisille suunnattuna collegena. Ensimmäiset yhdeksän opiskelijaa aloittivat opiskelunsa seuraavana vuonna. College on nimetty lady Margaret Beaufortin, kuningas Henrik VII:n oppineisuudestaan kuulun äidin, mukaan. Collegen ensimmäinen rehtori oli Elizabeth Wordsworth, Lincolnin piispan Christopher Wordsworthin tytär ja siten runoilija William Wordsworthin veljenpojan tytär. Vuonna 1979 Lady Margaret Hall alkoi useimpien muiden entisten naisten collegejen tavoin hyväksyä myös miespuolisia opiskelijoita.

## Lähteet

## Aiheesta muualla
Dan Hennah

**Dan Hennah** on uusiseelantilainen elokuvalavastaja. Hänet tunnetaan parhaiten *[[Taru sormusten herrasta (elokuvatrilogia)|Taru sormusten herrasta]]* -elokuvatrilogian lavastuksesta, jonka jokaisesta osasta hän on ollut ehdolla parhaan lavastuksen Oscar-palkintoon ja jonka viimeisestä osasta hän myös voitti Oscar-palkinnon. *Taru sormusten harrasta* -elokuvien lisäksi hän on ollut ehdolla parhaan lavastuksen Oscar-palkintoon *[[King Kong (vuoden 2005 elokuva)|King Kong]]* -elokuvasta.

## Aiheesta muualla
*
Hao Shuangyan

**Hao Shuangyan** (s. 1988) on kiinalainen suunnistaja.

Kiovan MM-kilpailuissa 2007 Hao karsiutui pitkän matkan finaalista ja sijoittui viestissä 21:nneksi. Seuraavana vuonna Olomoucin MM-kilpailuissa hän sijoittui viestissä seitsemänneksi Zhu Mingyuen ja Li Jin kanssa. Hän selviytyi sprintin finaaliin, mutta hänet hylättiin finaalissa. Hän karsiutui keskimatkan ja pitkän matkan finaaleista. Miskolcin MM-kilpailuissa 2009 hän sijoittui sprintissä kymmenenneksi, viestissä 12:nneksi ja pitkällä matkalla 31:nneksi. Keskimatkalla hän karsiutui finaalista.

## Lähteet
Jalkapallon maailmanmestaruuskilpailujen 2002 loppuottelu

**[[Jalkapallon maailmanmestaruuskilpailut 2002|Jalkapallon maailmanmestaruuskilpailujen 2002]] loppuottelu** pelattiin 30. kesäkuuta 2002 kello 20.00 Jokohaman Nissan-stadionilla. Loppuottelussa pelasivat vastakkain Saksa sekä Brasilia. Italialainen Pierluigi Collina toimi ottelun erotuomarina. Brasilia voitti ottelun Ronaldon maaleilla 2–0. Katsojia stadionilla oli 69&nbsp;029.

## Tapahtumat

### Tilastot

## Lähteet
Stephenie McMillan

**Stephenie McMillan** (20. heinäkuuta 1942 Essex – 19. elokuuta 2013 Norfolk) oli brittiläinen lavastaja, joka tunnetaan parhaiten *[[Harry Potter (elokuvasarja)|Harry Potter]]* -elokuvien lavastuksesta, josta hän oli kaksi kertaa ehdolla Oscar-palkinnon saajaksi – elokuvista *[[Harry Potter ja viisasten kivi (elokuva)|Harry Potter ja viisasten kivi]]* ja *[[Harry Potter ja liekehtivä pikari (elokuva)|Harry Potter ja liekehtivä pikari]]*. Hän voitti Oscarin elokuvan *[[Englantilainen potilas]]* lavastuksesta yhdessä Stuart Craigin kanssa.

## Lavastajana
* *[[Give My Regards to Broad Street (elokuva)|Give My Regards to Broad Street]]* (1984)
* *[[Joulupukki (elokuva)|Joulupukki]]* (1985)
* *[[Kala nimeltä Wanda]]* (1988)
* *[[Diilerit]]* (1989)
* *[[Epäilyksen alla]]* (1991)
* *[[Komeettakanuunat]]* (1992)
* *[[Salainen puutarha (vuoden 1993 elokuva)|Salainen puutarha]]* (1993)
* *[[Varjojen maat]]* (1993)
* *[[Mary Reilly – isäntänä tri Jekyll]]* (1996)
* *[[Englantilainen potilas]]* (1996)
* *[[Sodassa ja rakkaudessa (elokuva)|Sodassa ja rakkaudessa]]* (1996)
* *[[Kaikkiruokaiset ystäväni]]* (1997)
* *[[Me kostajat]]* (1998)
* *[[Notting Hill (elokuva)|Notting Hill]]* (1999)
* *[[Pieni suklaapuoti (elokuva)|Pieni suklaapuoti]]* (2000)
* *[[Harry Potter ja viisasten kivi (elokuva)|Harry Potter ja viisasten kivi]]* (2001)
* *[[Harry Potter ja salaisuuksien kammio (elokuva)|Harry Potter ja salaisuuksien kammio]]* (2002)
* *[[Harry Potter ja Azkabanin vanki (elokuva)|Harry Potter ja Azkabanin vanki]]* (2004)
* *[[Harry Potter ja liekehtivä pikari (elokuva)|Harry Potter ja liekehtivä pikari]] (2005)
* *Harry Potter ja Feeniksin kilta* (2007)
* *Harry Potter ja puoliverinen prinssi* (2009)
* *Harry Potter ja kuoleman varjelukset, osa 1* (2010)
* *Harry Potter ja kuoleman varjelukset, osa 2'' (2011)

## Lähteet

## Aiheesta muualla
*
Tummaverkkoperhonen

**Tummaverkkoperhonen** (*Melitaea diamina*) on täpläperhosten heimoon kuuluva keskikokoinen päiväperhonen.

## Koko ja ulkonäkö

Tummaverkkoperhosen siipien kärkiväli on noin 31–42&nbsp;mm. Naaraat ovat keskimäärin koiraita kookkaampia. Siipien yläpinta on suurelta osin mustanruskea, sillä tummat kirjaukset peittävät suurimman osan ruskeankeltaisesta pohjaväristä, erityisesti takasiivissä.


Melitaea diamina MHNT CUT 2013 3 27 Les Arques male dorsal.jpg|Koiraan yläpuoli  
Melitaea diamina MHNT CUT 2013 3 27 Les Arques male ventral.jpg|Koiraan alapuoli 
Melitaea diamina MHNT CUT 2013 3 27 Pont Gerendoine female dorsal.jpg|Naaraan yläpuoli 
Melitaea diamina MHNT CUT 2013 3 27 Pont Gerendoine female ventral.jpg|Naaraan alapuoli


## Levinneisyys ja lentoaika

Tummaverkkoperhonen on palearktinen laji, joka esiintyy Etelä-Euroopan länsiosista ja Keski-Euroopasta Fennoskandian eteläosiin sekä Venäjän ja Keski-Aasian kautta Siperiaan ja Amurille. Suomessa on paikallisia esiintymiä Pirkanmaalla, Etelä-Pohjanmaalla ja Satakunnassa.

Tummaverkkoperhonen on rauhoitettu Suomessa luonnonsuojeluasetuksella. Esiintymisalue on taantunut karjan laidunnuksen vähenemisen sekä niittyjen metsityksen seurauksena. Perhosen elinpaikkoja on talvella 2014 kunnostettu useissa kohteissa Pirkanmaalla. Esimerkiksi Viitapohjassa työtä tehtiin metsurityön lisäksi kaivinkoneen ja energiapuukauhan voimin. Niittyjen kunnostushankkeen toteutti Pro Agria Etelä-Suomi. Työn tilasi ja rahoitti Pirkanmaan ELY-keskus.

Lentoaika on touko–heinäkuussa yhtenä sukupolvena. Suomessa kesäkuun alkupuolelta heinäkuun puoliväliin.

## Elinympäristö ja elintavat

Tummaverkkoperhosen elinympäristöä ovat kosteat ja heinikkoiset niityt ja rantaniityt, soiden pensaikkoiset reunat ja rantojen laidun- ja hakamaat. Laji viihtyy myös avoimien ojien pientareilla. Perhonen esiintyy usein myös vuoristoalueilla alppiniityillä 2&nbsp;000 metrin korkeudelle asti. Levinneisyysalueellaankin perhosta tavataan vain paikoittain.

## Ravintokasvi

Toukan ravintokasveja ovat maitikat (*Melampyrum*), ratamot (*Plantago*), tädykkeet (*Veronica*) sekä rohtovirmajuuri (*Valeriana officinalis*).

## Lähteet

*
*
*

### Viitteet

## Aiheesta muualla
*Luontoportti: Tummaverkkoperhonen (''Melitaea diamina'')
*Suomen Perhoset: Tummaverkkoperhonen
*Perhosopas: Tummaverkkoperhonen (''Melitaea diamina'')
*HS.fi Uhanalaista tummaverkkoperhosta etsitään Pohjois-Satakunnasta (23. kesäkuuta 2010)
*UniProt, Taxonomy: Melitaea diamina
Pyhä Eustachius

**Pyhä Eustachius** (tai **Eustathios**, myös nimellä **Pyhä Plakidas**) on roomalais-katolisen kirkon pyhimys ja ortodoksisen kirkon pyhä, marttyyri, joka kuoli vuonna 118. 

 

## Elämä

Pyhä Eustachius eli Roomassa vaimonsa Tatianan kanssa 1. vuosisadalla. Hänen pakanallinen nimensä oli Plakidas (tai *Placidus*) ja hänet tunnettiin hyveellisenä miehenä, joka osoitti erityistä rakkautta köyhiä kohtaan. . Hän oli keisari Trajanuksen kenraali, joka metsästysretkellä Rooman lähellä Tivolissa näki ilmestyksen ja kääntyi kristinuskoon. Otettuaan kasteen hän ryhtyi nimeltään Eustachiukseksi eli *Hyväksi onneksi* tai *Hedelmälliseksi*. Hän koki elämässään monia Jobin kaltaisia koettelemuksia: hän menetti varallisuutensa, hänen palvelijansa kuolivat ruttoon, merimatkalla laivan kapteeni kidnappasi hänen puolisonsa, jokea ylitettäessä hänen kaksi poikaansa veivät susi ja leijona. Säilytettyään uskonsa hän sai hajallaan olevan perheensä uudelleen yhdistetyksi. Kieltäydyttyään pakanallisesta uhrauksesta keisari Hadrianukselle hänet, hänen puolisonsa ja poikansa tuomittiin kuolemaan paahtumalla pronssihärän sisällä.

## Legendat

Pyhän Eustachiuksen legenda sisältyy Jacobus de Voraginen noin 1260 ilmestyneeseen *Kultaiseen legendaan*. Joitain Eustahciuksen legendaan liittyviä osia on tunnistettu liittyneen myös Pyhän Hubertuksen tarinaan. Näin ollen esimerkiksi Hollolan keskiaikaisen kivikirkon asehuoneen ja kirkkosalin välisessä suuressa puuovessa olevista raudasta taotusta metsästystä kuvaavasta teoksesta ei voida varmasti sanoa, viittaako se Eustachiukseen tai Hubertukseen.

## Kunnioittaminen

Eustachiuksen muistopäivä poistettiin katolisen kirkon kirkkokalenterista vuonna 1969. Näin ollen häneen viitataan enää Pyhänä Eustachiuksena ja kumppaneina. Hänen muistopäiväänsä viettävät kuitenkin ortodoksinen kirkko sekä ne katoliset, jotka noudattavat vanhaa liturgista kalenteria. Pyhä Eustachius on metsästäjien ja palomiesten  sekä niiden, jotka ovat joutuneet kokemaan osakseen röyhkeyttä, suojelupyhimys. Pyhän Eustachiuksen muistopäivä on 20. syyskuuta. Eustachius on myös yksi roomalais-katolisesta neljästätoista pyhästä auttajasta, jotka suojelevat tauteja tai välitöntä pahaa vastaan. Eustachius suojelee perheriitoja, eripuraa, vastaan.

## Katso myös
*Pyhä Hubertus

## Lähteet
Minna Krohn

**Maria (Minna) Wilhelmina Krohn** (s. *Lindroos*, 9. marraskuuta 1841 Helsinki – 6. huhtikuuta 1917 Helsinki) oli  opettaja ja lastenlehti *[[Pääskynen (lehti)|Pääskysen]]* toimittaja. Hän kokosi lehdelle kirjoittamistaan runoista ja kertomuksista kirjan *Pääskysen liverryksiä lapsille*, joka ilmestyi 1883. Kirjassa on viitisenkymmentä itse kirjoitettua tai mukaeltua runoa ja kertomusta.

## Elämäkerta
Maria Wilhelmina Krohn syntyi ruotsinkieliseen tullivahtimestarin perheeseen. Myöhemmin Maria Wilhelmina suomalaisti nimensä Minnaksi. Hänen isänsä halusi perheen kahdelle lapselle, Minnalle ja tämän isosiskolle Idalle, hyvän koulutuksen ja Minna Krohn opiskelikin ruotsinkielisessä tyttökoulussa. Krohnin sisar Ida opiskeli lastentarhanopettajaksi ja perusti miehensä B. F. Godenhjelmin kanssa vuonna 1869 Helsingin Suomalaisen Tyttökoulun, johon hän pyysi sisartaan johtajaksi. Krohn oli tuolloin valmistunut opettajaksi ja työskennellyt jo tyttökansakoulun opettajana Lappeenrannassa. Opettajan työnsä ohella Krohn liikkui Helsingin fennomaanipiiressä, kirjoitti runoja sekä lastenkertomuksia ja toimi lastenlehti Pääskysen toimittajana. Hänen kuvaillaan olleen aktiivinen ja määrätietoinen nainen. 

Minna Krohn avioitui leskeksi jääneen perheystävänsä Julius Krohnin kanssa vuonna 1876. Hänestä tuli Juliuksen kolmen lapsen, Kaarle Krohnin, Ilmari Krohnin ja Helmi Krohnin, äitipuoli, ja pariskunta sai myös kaksi yhteistä tytärtä: Aino Kallaksen ja Aune Krohnin. Kun aviomies kuoli purjeveneonnettomuudessa vuonna 1888 Krohnin mielenterveys alkoi heiketä. Hän sairastui vakavaan masennukseen ja vietti loppuelämänsä sairaaloissa ja kotonaan hoitajan sekä tyttärensä Aunen kanssa. Krohnin sairastuminen vaikutti voimakkaasti hänen suhteeseen lapsiinsa ja lapsipuoliinsa. 

## Teokset
**Pääskysen liverryksiä lapsille*, Holm, 1883 (sisältää myös Emilia Sofia Krohnin aineistoa).
**Tarinoita lapsille*, toimittanut "Kolmisointu". Kansanvalistus-seura, 1905. Sarja: Kansanvalistusseuran nuorisonkirjoja 2. (sis. kaksi Krohnin kertomusta)

## Lähteet
* Maarit Leskelä-Kärki: Kirjoittaen maailmassa. Krohnin sisaret ja kirjallinen elämä. SKS 2006.
* Maarit Leskelä-Kärki: Muistettu Minna Krohn: Elämäkerta, suhteet ja tutkijan katse.  *Ennen ja nyt: Historian tietosanomat*, 1.6.2014, 14. vsk, nro 2https://journal.fi/ennenjanyt/article/view/108583/63588
*  (Vanhentunut linkki, ei arkistoitu)

### Viitteet

## Aiheesta muualla

* Vapaasti ladattavia Minna Krohnin e-kirjoja Project Gutenbergiltä ja Projekti Lönnrotilta.